นายพิจารณ์ เชาวพัฒนวงศ์ รองหัวหน้า พรรค กล่าวถึงกรณีนายทักษิณ ชินวัตร อดีตนายกรัฐมนตรีออกมาพูดผ่านรายการ CARE TALK ว่าส่วนหนึ่งที่ทำให้พรรคก้าวไกลชนะการเลือกตั้ง เป็นเพราะมีปฏิบัติการ IO ว่าตนไม่ได้ฟังโดยตรงแต่เข้าใจว่าการให้ความเห็นของนายทักษิณ ซึ่งอาจสืบเนื่องมาจากการวิเคราะห์ว่าทำไมพรรคก้าวไกลชนะการเลือกตั้งเป็นอันดับ 1 ว่าก้าวไกลมีปฏิบัติการ IO ซึ่งจริงๆแล้วก่อนได้ยินทักษิณพูดก็ได้ยินฝั่งผู้มีอำนาจพูดถึงพรรคในลักษณะนี้ ไปถึงขั้นว่าพรรคก้าวไกลปลูกฝังความคิดให้กับกลุ่มเยาวชนที่ออกมาเคลื่อนไหวทางการเมือง  ซึ่งตนมองว่าเป็นการด้อยค่าหรือดูถูกโหวตเตอร์ เพราะตนคิดว่าโหวตเตอร์มีวิจารณญาณในการพิจารณา ศึกษา ทั้งตัวผู้สมัคร นโยบาย แคนดิเดตนายกและจุดยืนทางการเมืองของแต่ละพรรค  ยืนยันพรรคก้าวไกลไม่มีปฏิบัติการแบบนั้น และไม่มีงบประมาณที่จะทำอะไรแบบนั้น ถึงมีก็ไม่ทำ และหากจะให้ความเห็นเพิ่มตนคิดว่าไม่ว่าพรรคการเมืองใดคงจะต้องประทัศนคติและวิธีคิด ไม่เช่นนั้นการทำงานการเมืองจะไม่เป็นประโยชน์ต่อประชาชนในระยะยาว  ตนยังมั่นใจชัยชนะครั้งนี้มาจากจุดยืนทางการเมืองและนโยบายที่นำเสนอ แน่นอนว่าก้าวไกลอยากได้ความนิยม อยากชนะการเลือกตั้ง แต่ไม่ได้เปลี่ยนว่าจะต้องได้เป็นรัฐบาลและชนะการเลือกตั้งเท่านั้น แต่จุดยืนและนโยบายของพรรคมีเพื่อจะบอกประชาชนว่าจะต้องเป็นอย่างไรเพื่อพัฒนาประเทศให้เจริญก้าวหน้าได้ไกลกว่านี้ ตรงนี้ทำให้ประชาชนเห็น ประกอบกับการทำงานมา 4 ปี ทำให้พรรคได้รับความไว้วางใจ ซึ่งตนยังอยากให้ชัยชนะนี้  ไม่ใช่แค่ของนายพิธาหรือพรรคก้าวไกล หรือผู้สมัครพรรคก้าวไกล แต่อยากให้เป็นชัยชนะของประชาชน ในแง่ที่ทุกพรรคการเมืองหันมาทำการเมืองสร้างสรรค์ ทำนโยบายชัดเจน มีจุดยืนชัดเจน ตรงไปตรงมา เมื่อแข่งกันบนกระดานนี้ ประชาชนคือคนที่ได้รับประโยชน์มากที่สุด ซึ่งชัยชนะของก้าวไกลไม่ใช่แค่ความชัดเจน แต่คือทั้งหมด ทั้งผู้สมัคร แคนดิเดตนายกรัฐมนตรีและจุดยืนทางการเมือง    ส่วนเรื่องนี้จะมีผลต่อการร่วมวงรัฐบาลหรือไม่ ตนคิดว่ายังไม่เป็นประเด็น มองว่าเป็นทัศนะส่วนบุคคล เชื่อการจะร่วมรัฐบาลเพื่อพาประเทศให้ดีกว่าที่ผ่านมา น่าจะแสวงหาความร่วมมือกันได้.
นายพิจารณ์ เชาวพัฒนวงศ์ ตน ตน ตน ตน ตน ตน ตน
พรรค พรรคก้าวไกล พรรคก้าวไกล ก้าวไกล พรรค พรรคก้าวไกล พรรคก้าวไกล ก้าวไกล พรรค พรรค พรรคก้าวไกล พรรคก้าวไกล ก้าวไกล
นายทักษิณ ชินวัตร นายทักษิณ ทักษิณ